Bo Østlund

Bo Østlund (født 8. august 1956) er en dansk journalist, forfatter, forlægger, podcaster og video-dokumentarist. 

Bo Østlund blev uddannet fra Danmarks Journalisthøjskole i 1979 og har siden arbejdet hos Fyns Tidende,  Fyens Stiftstidende, Malermestre, Ekstra Bladet og Billed-Bladet, samt som freelancer.

Østlund har også skrevet biografier, primært om kendte danskere som Allan Simonsen og Etta Cameron, men også historiske bøger bl.a. om udvandring til Amerika og om angrebet på Pearl Harbor, samt i 2009 sin egen erindringsbog 'Strawberry Fields Forever' på Politikens Forlag om en opvækst i 1960'erne og starten af 1970'erne i en lille nordfynsk landsby.  

Bo Østlund har siden årtusindskiftet udgivet 30 bøger i eget navn - samt et større antal værker som ghostwriter for andre og for virksomheder samt private biografier.  

I Bo Østlunds værk 'Modne Mænd', som udkom den 14. oktober 2016 på hans eget forlag, Forlaget Heatherhill, fortæller 24 kendte danske mænd om livet efter de 60. 

Den 13. oktober 2017 udkom 'Modne Kvinder'. 'Modne Kvinder' var efterfølgeren til 'Modne Mænd', og i dette værk fortæller 24 kendte danske kvinder om livet efter de 50.
Bogen er som forgængeren udgivet på Bo Østlunds eget forlag.

Siden har Bo Østlund i 2018 bl.a. udgivet bøgerne 'Jeg var engang' og Kim Larsen-mindebogen 'This my life'.  

Bo Østlund afsluttede i 2021 sin store mandetrilogi med værkerne 'Modne Mænd 2' og 'Modne Mænd 3'. I hver de to bøger har Bo Østlund samtaler med endnu 29 kendte danske mænd om livets største spørgsmål.  

I 2023 producerede og udgav Bo Østlund podcasten 'Simon Spies - karaktermord i primetime?'. Den 13 episoder og mere end 15 timer lange podcast er en journalistisk tryktest af DRs store dokumentar 'Spies og morgenbolledamerne', som havde premiere i august 2022. Bo Østlunds podcast førte i forsommeren 2023 til, at radioen 24syv nedsatte 'Spies-kommisionen', hvor de tre journalister Kurt Strand, Ida Nyegård Espersen og Thomas Stokholm skal undersøge, om der er hold i den kritik, som Bo Østlund retter mod DR og produktionsselskabet Laud People i sin meget omtalte og aflyttede podcast.

Bibliografi 
 Fabrikken, der ikke ville dø (1992)
 Dronning Ingrid 1910-2000 (2000)
 For enden af regnbuen? – 150 skæbnefortællinger om nulevende danskere i USA (2001)
 Ebbe Sand – mennesket bag målene (2002)
 Pearl Harbor – Christensen og Olsen meldt savnet i kamp (2003)
 Skilleveje (2006)
 Den største pris – en cykelrytters bekendelser (2007)
 Alexandra – prinsessen, som begyndte forfra (2007)
 Etta Cameron – Hun gav smerten vinger (2007)
 Bo Hamburger - den største pris (2007)
 Chauffør for Hr. Møller – 12 måneder sammen med Danmarks rigeste mand (2008)
 Allan Simonsen – Europas bedste – 30 år efter (2008)
 Strawberry Fields Forever (2009)
 Dømt til at skabe (2009)
 Daimi & Dario – med showbizz i bakspejlet (2010)
 Jes Holtsø – verden venter (2011)
 Selvstændig - med vilje! (2011)
 Den dag regnbuen blev grå (2015)
 Modne Mænd (2016)
 Modne Kvinder (2017)
 Jeg var engang (2018)
 This is my life - til minde om hele Danmarks spillemand (2018)
 1969 - året hvor alt blev forandret (2019)
Margrethe - en magisk rejse gennem dronningens liv (2020)
Frederik - en magisk rejse gennem kronprinsens liv (2020)
Modne Mænd 2 (2021)
Modne Mænd 3 (2021)

Eksterne henvisninger 

Journalister fra Danmark
Faglitterære forfattere fra Danmark
Biografiforfattere fra Danmark
Dansksprogede forfattere fra Danmark